Skolen ble etablert på slutten av 1800-tallet. I 1924 ble det bygget en ny skole på Mardal. Skolekretsen var i 1906 en av de første som innførte nynorsk som hovedmål i skolen. Skolen hadde på 1980-tallet seks trinn, men ble da redusert til grendaskole for de fire første trinnene, mens de eldre barna flyttet til Sandane skole. Noen år senere ble skolen nedlagt og også de minste ble flyttet til Sandane skole.